
ΤΕΥΧΟΣ ΔΕΥΤΕΡΟ 


Αρ 


. Φύλλου 92 


ΑΠΟΦΑΣΕΙΣ 

Αριθμ. 2041 οικ. 

Μεταφορά και κατανομή των αρμοδιοτήτων του 
άρθρου 69Γτου ν. 4270/2014 σε οργανικές μονά¬ 
δες της Γενικής Διεύθυνσης Οικονομικών Υπηρε¬ 
σιών Διοικητικής Υποστήριξης και Ηλεκτρονικής 
Διακυβέρνησης του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων. 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ - ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1 .Τις διατάξειςτου άρθρου 69Γτου ν. 4270/2014 «Αρ¬ 
χές δημοσιονομικής διαχείρισης και εποπτείας (ενσω¬ 
μάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις» (Α' 143), όπως αυτό προστέθηκε με 
την παρ. 24 του άρθρου 10 του ν. 4337/2015 (Α' 129), 
αντί καταστάθηκε με την παρ. 6 του άρθρου ένατου του 
ν. 4393/2016 (Α' 106) και συμπληρώθηκε με την παρ. 4 
του άρθρου 58 του ν. 4438/2016 (Α' 220). 

2. Την αριθ. 2/16570/0026/13.5.2016 κοινή υπουργι¬ 
κή απόφαση «Καθορισμός διαδικασίας και εξειδίκευση 
μεταφερόμενων αρμοδιοτήτων από τις Υπηρεσίες Δη¬ 
μοσιονομικού Ελέγχου/Ειδικό Λογιστήριο στις Οικονο¬ 
μικές Υπηρεσίες των Φορέων της Γενικής Κυβέρνησης» 
(Β’ 1381 - ΑΔΑ: 6ΡΩΣΗ-ΞΝΛ). 

3. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005» (Α' 98). 

4. Το π.δ. 101/2014 «Οργανισμός του Υπουργείου Δι¬ 
καιοσύνης, Διαφάνειας και Ανθρωπίνων Δικαιωμάτων» 
(Α' 168), όπως τροποποιήθηκε και ισχύει. 

5. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

6. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 


τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208). 

7. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

8. Την αριθ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

9. Τις εγκυκλίους του Γενικού Λογιστηρίου του Κρά¬ 
τους αριθ. 2/51290/0026/2.6.2016 με θέμα την παροχή 
οδηγιών επί της αριθ. 2/16570/0026/13.5.2016 κοινής 
υπουργικής απόφασης (ΑΔΑ: 9637Η-ΩΛΦ) και αριθ. 
2/77786/0026/26.9.2016 με θέμα «Αναδιοργάνωση των 
Γενικών Διευθύνσεων Οικονομικών Υπηρεσιών» (ΑΔΑ: 
6ΞΓΑΗ-ΦΒΑ). 

10. Την από 14-12-2016 εισήγηση της Προϊσταμένης 
της Γενικής Διεύθυνσης Οικονομικών Υπηρεσιών Διοι¬ 
κητικής Υποστήριξης και Ηλεκτρονικής Διακυβέρνησης 
του Υπουργείου Δικαιοσύνης, Διαφάνειας και Ανθρωπί¬ 
νων Δικαιωμάτων. 

11. Την ανάγκη αποτελεσματικής λειτουργίας του 
συστήματος διαχείρισης και ελέγχου δαπανών από 
1.1.2017. 

12. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Αναδιαρθρώνουμε την Γενική Διεύθυνση Οικονομι¬ 
κών Υπηρεσιών, Διοικητικής Υποστήριξης και Ηλεκτρο¬ 
νικής Διακυβέρνησης του Υπουργείου Δικαιοσύνης, Δια¬ 
φάνειας και Ανθρωπίνων Δικαιωμάτων, ως εξής: 

Α. Μετονομάζουμε τις ακόλουθες οργανικές μονάδες 
της ανωτέρω Γενικής Διεύθυνσης: 

α) τη Διεύθυνση Οικονομικών Υπηρεσιών, σε Διεύθυν¬ 
ση Οικονομικής Διαχείρισης, υπαγόμενη στην ίδια Γενική 
Διεύθυνση, β) το Τμήμα Προϋπολογισμού και Κρατικών 
Ενισχύσεων σεΤμήμα Κατάρτισης Προϋπολογισμού, Κρα¬ 
τικών Ενισχύσεων, Πληρωμών και Λοιπών Οικονομικών 
θεμάτων, γ) το Τμήμα Οικονομικής Διαχείρισης, σε Τμή¬ 
μα ΕκτέλεσηςΤακτικού Προϋπολογισμού και Π.Δ.Ε., δ)Το 
Τμήμα Μισθοδοσίας, σεΤμήμα Εκκαθάρισης Αποδοχών. 

Β. Μεταφέρουμε το Τμήμα Εργασίας και Εκπαίδευ¬ 
σης Κρατουμένων της Διεύθυνσης Αντεγκληματικής 
Πολιτικής της Γενικής Διεύθυνσης Αντεγκληματικής και 

Τεύχος Β'92/23.01.2017 


Σωφρονιστικής Πολιτικής, με τις αρμοδιότητές του στη 
Διεύθυνση Οικονομικής Διαχείρισης της Γενικής Διεύ¬ 
θυνσης Οικονομικών Υπηρεσιών, Διοικητικής Υποστή¬ 
ριξης και Ηλεκτρονικής Διακυβέρνησης. 

Γ. Ανακατανέμουμε αρμοδιότητες μεταξύ των οργανι¬ 
κών μονάδων της Διεύθυνσης Οικονομικής Διαχείρισης 
και του Τμήματος Προμηθειών της Διεύθυνσης Ανθρώ¬ 
πινου Δυναμικού και Διοικητικής Υποστήριξηςτης ιδίας 
Γενικής Διεύθυνσης. 

Δ. Κατανέμουμε τις αρμοδιότητες της παραγράφου 

I του άρθρου 69Γ του ν. 4270/2014, όπως αυτές εξει¬ 
δικεύτηκαν στην παράγραφο 2 του άρθρου 1 της αριθ. 
2/16570/0026 κοινής υπουργικής απόφασης, σε οργα¬ 
νικές μονάδες της Διεύθυνσης Οικονομικής Διαχείρισης 
και στο Τμήμα Προμηθειών της Διεύθυνσης Ανθρώπινου 
Δυναμικού και Διοικητικής Υποστήριξηςτης Γενικής Δι¬ 
εύθυνσης Οικονομικών Υπηρεσιών, Διοικητικής Υποστή¬ 
ριξης και Ηλεκτρονικής Διακυβέρνησης του Υπουργείου 
Δικαιοσύνης, Διαφάνειας και Ανθρωπίνων Δικαιωμάτων. 

2. Συνεπεία των ρυθμίσεων των παραπάνω παραγρά¬ 
φων αντικαθίστανται η περίπτωση β' της παραγράφου 
7 του άρθρου 2, η παράγραφος 2 του άρθρου 8, το 
άρθρο 9, η περίπτωση β' της παρ. 3 του άρθρου 10, η 
παράγραφος 2 του άρθρου 14, οι περιπτώσεις 3, 7 και 

II του άρθρου 32 και καταργείται η περίπτωση γ' της 
παραγράφου 3 του άρθρου Μτουπ.δ. 101/2014, όπως 
ισχύει, ως εξής: 

«Άρθρο 2 

7.β) Γενική Διεύθυνση Οικονομικών Υπηρεσιών, Διοι¬ 
κητικής Υποστήριξης και Ηλεκτρονικής Διακυβέρνησης: 

αα) Διεύθυνση Οικονομικής Διαχείρισης. 

ββ) Διεύθυνση Ανθρώπινου Δυναμικού και Διοικητικής 
Υποστήριξης. 

γγ) Διεύθυνση Ηλεκτρονικής Διακυβέρνησης. 

δδ) Αυτοτελές Τμήμα Παλλαϊκής Άμυνας - Πολιτικής 
Σχεδιάσεως Έκτακτης Ανάγκης (ΠΑΜ -ΠΣΕΑ)». 

«Άρθρο 8 

2.Η Γενική Διεύθυνση Οικονομικών Υπηρεσιών, Διοι¬ 
κητικής Υποστήριξης και Ηλεκτρονικής Διακυβέρνησης, 
συγκροτείται από τις ακόλουθες οργανικές μονάδες: 

αα) Διεύθυνση Οικονομικής Διαχείρισης. 

ββ) Διεύθυνση Ανθρώπινου Δυναμικού και Διοικητικής 
Υποστήριξης. 

γγ) Διεύθυνση Ηλεκτρονικής Διακυβέρνησης». 

«Άρθρο 9 

ΔΙΕΥΘΥΝΣΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ 

1. Η Διεύθυνση έχει ως επιχειρησιακό στόχο τον προ¬ 
γραμματισμό και την εξασφάλιση των απαιτούμενων πό¬ 
ρων για την υποστήριξη της υλοποίησης των πολιτικών 
του ΥΔΔΑΔ, την ορθολογική οργάνωση, διαχείριση και 
διανομή των διαθέσιμων οικονομικών πόρων, την εκκα¬ 
θάριση και ενταλματοποίηση των πάσης φύσεως δαπα¬ 
νών και την πληρωμή αυτών καθώς και την αξιοποίηση 
χρηματοδοτούμενων από εθνικούς ή/ και κοινοτικούς 
πόρους προγραμμάτων. 

2. Η Διεύθυνση συγκροτείται από τις ακόλουθες ορ¬ 
γανικές μονάδες: 

α)Τμήμα Κατάρτισης Προϋπολογισμού, Κρατικών Ενι¬ 
σχύσεων, Πληρωμών και Λοιπών Οικονομικών Θεμάτων. 


β) Τμήμα Εκτέλεσης Τακτικού Προϋπολογισμού και 
Π.Δ.Ε. 

γ) Τμήμα Εκκαθάρισης Αποδοχών, 
δ) Τμήμα Διαχείρισης και Παρακολούθησης Συγχρη- 
ματοδοτούμενων Προγραμμάτων, 
ε) Τμήμα Εργασίας και Εκπαίδευσης Κρατουμένων. 

3. Οι αρμοδιότητες των Τμημάτων της Διεύθυνσης 
Οικονομικής Διαχείρισης περιγράφονται ως ακολούθως: 

α) Αρμοδιότητες Τμήματος Κατάρτισης Προϋπολο¬ 
γισμού, Κρατικών Ενισχύσεων, Πληρωμών και Λοιπών 
Οικονομικών Θεμάτων. 

αα) Η κατάρτιση του τακτικού προϋπολογισμού και 
του ΜΠΔΣ του Υπουργείου. 

ββ) Η επεξεργασία και υποβολή προτάσεων προς το 
Υπουργείο Οικονομικών για την ένταξη διοικητικών 
δράσεων του ΥΔΔΑΔ στο Πρόγραμμα Δημοσίων Επεν¬ 
δύσεων (ΠΔΕ). 

γγ) Η παροχή τριμηνιαίων οικονομικών στοιχείων στο 
πλαίσιο του μνημονίου συνεργασίας με την Ελληνική 
Στατιστική Αρχή (ΕΛΣΤΑΤ). 

δδ) Ο ορισμός των δημοσίων υπολόγων και διαχει¬ 
ριστών. 

εε) Η διασφάλιση εξεύρεσης απαιτούμενων πόρων για 
την ωρίμανση και υλοποίηση των έργων. 

στστ) Η έγκριση του προϋπολογισμού και του απο¬ 
λογισμού των εποπτευόμενων από το ΥΔΔΑΔ φορέων. 

ζζ) Η εποπτείατουΤαμείουΧρηματοδότησηςΔικαστι- 
κών Κτιρίων (ΤΑΧΔΙΚ). 

ηη) Η διασφάλιση ότι οι στόχοι που καθορίζονται στους 
προϋπολογισμούς των εποπτευόμενων φορέων συμβα¬ 
δίζουν με τους στόχους δημοσιονομικής πολιτικής. 

θθ) Η διασφάλιση ότι οι προϋπολογισμοί και τα οικο¬ 
νομικά στοιχεία που υποβάλλονται από τους εποπτευό¬ 
μενους φορείς είναι αξιόπιστοι και ότι αντανακλούν την 
οικονομική πραγματικότητα των φορέων. 

ιι) Η παρακολούθηση της οικονομικής διαχείρισης των 
εποπτευόμενων φορέων και η ανάλυση και επεξεργασία 
των οικονομικών τους δεδομένων. 

ιαια) Ο έλεγχος των επιχορηγήσεων που παρέχονται 
σε εποπτευόμενους φορείς. 

ιβιβ) Η έγκαιρη κοινοποίηση εγκυκλίων για την οικο¬ 
νομική διαχείριση των εποπτευόμενων φορέων. 

ιγιγ) Ο έλεγχος της οικονομικής απόδοσης, περιλαμβα- 
νομένων ελλειμμάτων και οφειλών, των εποπτευόμενων 
φορέων σε τακτική (τριμηνιαία/μηνιαία) βάση. 

ιδιδ) Η συμμετοχή στην έκδοση κανονιστικών πρά¬ 
ξεων που αφορούν ή επηρεάζουν τη δημοσιονομική 
διαχείριση. 

ιειε) Η προετοιμασία και η προώθηση σχεδίων, συ¬ 
μπεριλαμβανομένων και σχεδίων νόμων, που αφορούν 
σε διαχείριση ή παροχή κρατικών πόρων και ενδέχεται 
να εμπεριέχουν στοιχεία κρατικής ενίσχυσης με την έν¬ 
νοια του άρθρου 107.1 της Συνθήκης για τη Λειτουργία 
της Ευρωπαϊκής Ένωσης (ΣΛΕΕ) για γνωμοδότηση ή και 
έγκριση από την Κεντρική Μονάδα Κρατικών Ενισχύσε¬ 
ων του Υπουργείου Οικονομικών (ΚεΜΚΕ). 

ιστιστ) Η υποβολή προτάσεων διόρθωσης και βελτίω¬ 
σης των σχεδίων που προετοιμάζονται από υπηρεσίες 
του Υπουργείου, πριν την προώθηση τους στην ΚεΜΚΕ. 

ιζιζ) Η εττοπτεία και η υποστήριξη των φορέων αρμο¬ 
διότητας του Υπουργείου σε ό,τι αφορά την τήρηση των 
κανόνων κρατικών ενισχύσεων, κατά την προετοιμασία 
και την υλοποίηση μέτρων που εμπεριέχουν στοιχεία 
κρατικής ενίσχυσης. 

ιηιη) Η έγκριση όλων των σχεδίων κρατικών ενισχύ¬ 
σεων που δεν απαιτούν κοινοποίηση. 

ιθιθ) Η παροχή στην ΚεΜΚΕ κάθε είδους βοήθειας και 
υποστήριξης, σε περίπτωση κοινοποίησης ενός σχεδίου 
από την ΚεΜΚΕ στην Ευρωπαϊκή Επιτροπή ή σε περί¬ 
πτωση αιτήματος της Ε.Ε. για παροχή πληροφοριών επί 
μέτρων κρατικής ενίσχυσης αρμοδιότητάςτης. 

κκ) Η μέριμνα για την καταχώριση των σχεδίων στο 
ηλεκτρονικό σύστημα 5ΑΝΙ. 

κακα) Η υποχρέωση ηλεκτρονικής υποβολής της ετή¬ 
σιας έκθεσης κρατικών ενισχύσεων μέσω του διαδραστι- 
κού συστήματος 5ΑΚΙ. 

κβκβ) Η μέριμνα για την ενημέρωση του μητρώου 
παρακολούθησης κρατικών ενισχύσεων της υποπαρα- 
γράφου Β.8 του ν. 4152/2013, ως προς τα μέτρα αρμο- 
διότητάς τους. 

κγκγ) Η εποπτεία για την εφαρμογή των αποφάσεων 
ανάκτησης παράνομων κρατικών ενισχύσεων που έχουν 
χορηγηθεί από το Υπουργείο ή τους εποπτευόμενους 
φορείς αρμοδιότητάς του, με βάση τις οδηγίες της ΚεΜΚΕ 
και η παροχή όλων των απαραίτητων στοιχείων στην 
ΚεΜΚΕ για την υποβολή τους στην Ε.Ε. Ειδικότερα: 

α. Η υποστήριξη των φορέων χορήγησης παράνομων 
ενισχύσεων που χρήζουν ανάκτησης, κατά τον προσδιο¬ 
ρισμό των ωφελούμενων επιχειρήσεων, των ποσών, και 
των τόκων ανά ωφελούμενο που πρέπει να ανακτηθούν. 

β. Η μέριμνα ώστε ο φορέας χορήγησης της ενίσχυσης 
να προβεί εξαρχής σε όλες τις απαραίτητες ενέργειες 
μέχρι και την τελική ανάκτηση των παρανόμως χορη- 
γηθέντων κρατικών ενισχύσεων (π.χ. εγγραφή σε πίνα¬ 
κα απαιτήσεων για δικαιούχους που έχουν ενταχθεί σε 
καθεστώς πτώχευσης, κ.λπ.). 

κδκδ) Η σύνταξη του Μνημονίου Συνεργασίας με 
τις αρμόδιες Υπηρεσίες του Γενικού Λογιστηρίου του 
Κράτους (Γ.Λ.Κ.) και η παρακολούθηση των τριμηνιαίων 
στόχων εκτέλεσης του Προϋπολογισμού σύμφωνα με 
τα οριζόμενα στις κείμενες διατάξεις. 

κεκε) Η σύνταξη και η παρακολούθηση των προ- 
βλεπόμενων από το ν. 4270/2014 (Α' 143) Μνημονίων 
Συνεργασίας που δύνανται να συνάπτονται μεταξύ του 
Υπουργείου και των εποπτευόμενων φορέων του. 

κστκστ) Η παραγωγή στο Ολοκληρωμένο Πληροφορι¬ 
ακό Σύστημα Δημοσιονομικής Πολιτικής (ΟΠΣΔΠ) ηλε¬ 
κτρονικών εντολών μεταφοράς και πίστωσης λογαρια¬ 
σμού προς την Τράπεζα της Ελλάδος για την εξόφληση 
των εκδιδόμενων χρηματικών ενταλμάτων με πίστωση 
των τραπεζικών λογαριασμών των δικαιούχων και την 
απόδοση των διενεργούμενων κρατήσεων υπέρ τρίτων 
σε αυτούς. 

κζκζ) Η μέριμνα για τη διενέργεια συμψηφισμών και 
απόδοση στο Δημόσιο και στα οικεία ασφαλιστικά τα¬ 
μεία των οφειλών των δικαιούχων που αναγράφονται 
στις σχετικές βεβαιώσεις φορολογικών και ασφαλιστι¬ 
κών οφειλών. 


κηκη) Η ενημέρωση των δικαιούχων και των φορέων 
για την έκδοση χρηματικών ενταλμάτων και την πληρω¬ 
μή των δικαιούχων. 

κθκθ) Η καταχώριση στοιχείων και τήρηση των Μη¬ 
τρώων Κατασχέσεων και Εκχωρήσεων. 

λλ) Η άσκηση των διοικητικών ενεργειών για την απαλ¬ 
λοτρίωση γηπέδων, την εξεύρεση ακινήτων για την ανέ¬ 
γερση νέων καταστημάτων κράτησης και δικαστικών 
μεγάρων και η διατήρηση και ενημέρωση αρχείου ακι¬ 
νήτων του Υπουργείου. 

λαλα) Η συγκέντρωση δεδομένων από το Μητρώο 
Δεσμεύσεων και υποβολή σχετικών αναφορών στη Δ/ 
νση Προϋπολογισμού και Δημοσιονομικών Αναφορών. 

λβλβ) Η υποβολή προτάσεων για την κατάρτιση του 
προϋπολογισμού εσόδων. 

β) Αρμοδιότητες Τμήματος Εκτέλεσης Τακτικού Προ¬ 
ϋπολογισμού και Π.Δ.Ε. 

αα) Η τήρηση του Μητρώου Δεσμεύσεων Τακτικού 
Προϋπολογισμού για δαπάνες αρμοδιότητας του Τμή¬ 
ματος για όλες τις δαπάνες του Υπουργείου πλην αυτών 
αρμοδιότητας του Τμήματος Εκκαθάρισης Αποδοχών. 

ββ) Η άσκηση ελέγχου επί της διαχείρισης των ταμείων 
κέρδους σιγαρέττων και φιλόπτωχων των Σωφρονιστι¬ 
κών Υπηρεσιών. 

γγ) Η κατάρτιση του σχεδίου απόφασης ανάληψης 
υποχρεώσεων, κατόπιν τεκμηριωμένου αιτήματος του 
διατακτη και καταχώριση των αναλαμβανόμενων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων, σύμφωνα με τις διατάξεις του περί ανά¬ 
ληψης υποχρεώσεων από τους διατάκτες προεδρικού 
διατάγματος (π.δ. 80/2016). 

δδ) Ο έλεγχος τήρησης των περί ανάληψης υποχρεώ¬ 
σεων διατάξεων και παροχή βεβαίωσης επί των σχεδίων 
των σχετικών πράξεων, για την ύπαρξη της απαιτούμε- 
νης πίστωσης και για τη μη υπέρβαση του οριζόμενου 
κάθε φορά από το αρμόδιο όργανο ποσοστού διάθεσης 
της πίστωσης. 

εε) Η σύνταξη έκθεσης προς την αρμόδια Δ.Υ.Ε.Ε. σύμ¬ 
φωνα με τις διατάξεις της παραγράφου 3δ του άρθρου 
66 του ν. 4270/2014 όπως ισχύει και του περί ανάληψης 
υποχρεώσεων από τους διατάκτες προεδρικού διατάγ¬ 
ματος (π.δ.80/2016). 

στστ) Ο έλεγχος και εκκαθάριση δαπανών με βάση τα 
πλήρη και νόμιμα δικαιολογητικά αυτών. 

ζζ) Η έκδοση τίτλου για την πληρωμή των δαπανών, 
μέσα στα καθοριζόμενα κατά μήνα όρια πληρωμών και 
εντός των προβλεπομένων προθεσμιών από το ενωσι- 
ακό και εθνικό κανονιστικό πλαίσιο. 

ηη) Η σύνταξη έκθεσης επί διαφωνιών με το διατακτη 
ως προς τη νομιμότητα και κανονικότητα των εκκαθα- 
ριζόμενων δαπανών και υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων με σχετική 
κοινοποίηση στην αρμόδια Γενική Διεύθυνση Δημοσιο¬ 
νομικών Ελέγχων του Γενικού Λογιστηρίου του Κράτους 
(Γ.Λ. Κράτους), σύμφωνα με τα οριζόμενα στην παράγρα¬ 
φο 1 του άρθρου 26 του ν. 4270/2014. 

θθ) Η σύνταξη έκθεσης προς την αρμόδια Υπηρεσία 
προκειμένου να κινηθεί η προβλεπόμενη από τις κείμε¬ 
νες διατάξεις διαδικασία του επιτόπιου ελέγχου. 

ιι) Η ορθολογική αξιοποίηση των πόρων του Υπουρ¬ 
γείου βάσει των γενικών αρχών και κανόνων για τη δη¬ 
μοσιονομική διαχείριση του ν. 4270/2014. 

ιαια) Η τακτοποίηση των χρηματικών ενταλμάτων 
προπληρωμής. 

ιβιβ) Η εισήγηση αρμοδίως για καταλογισμό δημόσιου 
υπολόγου, καθώς καιλαβόντα αχρεώστητης πληρωμής. 

ιγιγ) Η εκτέλεση δικαστικών αποφάσεων και κοινοποί¬ 
ηση στην αρμόδια Δημοσιονομική Υπηρεσία Εποπτείας 
και Ελέγχου (Δ.Υ.Ε.Ε.) των δικαστικών αποφάσεων αυτών 
από τις οποίες προκύπτει επιβάρυνση στον προϋπολο¬ 
γισμό του φορέα. 

ιδιδ) Η μέριμνα για την αποτροπή συσσώρευσης οφει¬ 
λών. 

ιειε) Η τήρηση των λογιστικών βιβλίων που προβλέ- 
πονται από τις ισχύουσες διατάξεις. 

ιστιστ) Η τήρηση Μητρώου Δεσμεύσεων Προγράμμα¬ 
τος Δημόσιων Επενδύσεων. 

ιζιζ) Η καταχώριση των στοιχείων των δικαιούχων δα¬ 
πανών και τήρηση του μητρώου αυτών, 
ιηιη) Η αποκατάσταση πάγιων προκαταβολών, 
ιθιθ) Η έκδοση επιτροπικών ενταλμάτων για τη μεταβί¬ 
βαση πιστώσεων στους δευτερεύοντες διατάκτες. 

κκ) Η παρακολούθηση μηνιαίως σε ξεχωριστή κατά¬ 
σταση των εγγραφών που γίνονται στα λογιστικά βιβλία 
του φορέα για κάθε δευτερεύοντα διατάκτη. 

κακα) Η παρακολούθηση του βιβλίου υπολόγων και 
εισήγηση στον ΓΔΟΥ για την έκδοση εντολών προς τους 
οικείους εκκαθαριστές αποδοχών για την επίσχεση των 
αποδοχών δημόσιων υπολόγων που καθυστερούν την 
απόδοση λογαριασμού, καθώς και εισήγηση στον αρ¬ 
μόδιο Επίτροπο του Ελεγκτικού Συνεδρίου για τον κα¬ 
ταλογισμό του υπερήμερου υπολόγου, σύμφωνα με τις 
κείμενες διατάξεις. 

κβκβ) Η έκδοση συμψηφιστικών ενταλμάτων (τακτι¬ 
κών και προπληρωμής) για την εμφάνιση των εξόδων 
που βαρύνουν το Πρόγραμμα Δημοσίων Επενδύσεων 
στη δημόσια ληψοδοσία, καθώς και έκδοση λοιπών 
συμψηφιστικών χρηματικών ενταλμάτων, όπου προ- 
βλέπεται. 

γ) ΑρμοδιότητεςΤμήματος Εκκαθάρισης Αποδοχών 
αα) Ο έλεγχος και η εκκαθάριση των αποδοχών, πρό¬ 
σθετων αμοιβών του πάσης φύσεως προσωπικού του 
Υπουργείου, αποζημιώσεων φοιτητών και σπουδαστών 
για την πρακτική τους άσκηση σε υπηρεσίεςτου Υπουρ¬ 
γείου και αμοιβών ασκούμενων δικηγόρων. 

ββ) Η έκδοση και αποστολή αναλυτικών βεβαιώσεων 
στο σύνολο των δικαιούχων. 

γγ) Η έκδοση σχετικών εγκυκλίων που αφορούν το 
μισθολόγιο. 

δδ) Η εκτέλεση αποφάσεων που αφορούν αργίες - δι¬ 
αθεσιμότητες κ.λπ. 

εε) Η παροχή απόψεων και οι απαντήσεις επί προ¬ 
σφυγών - δικαστικών αποφάσεων κ.λπ., που αφορούν 
αποδοχές. 

στστ) Η έκδοση Δελτίων Ατομικής και Υπηρεσιακής 
Κατάστασης (ΔΑΥΚ) και άλλων σχετικών βεβαιώσεων, 
που αφορούν την συνταξιοδότηση. 

ζζ) Η αποστολή Αναλυτικών Περιοδικών Δηλώσεων 
(ΑΠΔ) ηλεκτρονικά κατά μήνα στο ΙΚΑ. 


ηη) Η χορήγηση βεβαιώσεων σε εν ενεργεία και συντα¬ 
ξιούχους σχετικά με εξαγορές στρατού, προϋπηρεσίας 
κ.λπ. 

θθ) Η αποστολή ηλεκτρονικών αρχείων στην ΕΑΠ, στα 
ασφαλιστικά ταμεία και στα πιστωτικά ιδρύματα. 

ιι) Η κατάρτιση του σχεδίου απόφασης ανάληψης 
υποχρεώσεων, κατόπιν τεκμηριωμένου αιτήματος του 
διατάκτη και καταχώριση των αναλαμβανόμενων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων, σύμφωνα με τις διατάξεις του περί ανά¬ 
ληψης υποχρεώσεων από τους διατάκτες προεδρικού 
διατάγματος (π.δ. 80/2016), για δαπάνες αρμοδιότητας 
του Τμήματος. 

ιαια) Ο έλεγχος και εκκαθάριση των δαπανών αρμο¬ 
διότητας του Τμήματος με βάση τα πλήρη και νόμιμα 
δικαιολογητικά αυτών. 

ιβιβ) Η έκδοση τίτλου για την πληρωμή δαπανών, σε 
συνεργασία με την Ενιαία Αρχή Πληρωμών, μέσα στα 
καθοριζόμενα κατά μήνα όρια πληρωμών και εντόςτων 
προβλεπομένων προθεσμιών από το ενωσιακό και εθνι¬ 
κό κανονιστικό πλαίσιο. 

ιγιγ) Η σύνταξη έκθεσης επί διαφωνιών με το διατακτη 
κατά τη διενέργεια ελέγχου νομιμότητας και κανονικότη¬ 
τας των δαπανών αρμοδιότητας του Τμήματος και υπο¬ 
βολή της μετά του σχετικού φακέλου στη Διεύθυνση Συ¬ 
ντονισμού και Ελέγχου Εφαρμογής Δημοσιολογιστικών 
Διατάξεων με σχετική κοινοποίηση στη Γενική Διεύθυν¬ 
ση Δημοσιονομικών Ελέγχων του Γενικού Λογιστηρίου 
του Κράτους (Γ.Λ. Κράτους), σύμφωνα με τα οριζόμενα 
στην παράγραφο 1 του άρθρου 26 του ν. 4270/2014. 

ιδιδ) Η σύνταξη έκθεσης προς την αρμόδια Υπηρεσία 
προκειμένου να κινηθεί η προβλεπόμενη από τις κείμε¬ 
νες διατάξεις διαδικασία του επιτόπιου ελέγχου. 

ιειε) Ο καταλογισμός στο λαβόντα αχρεώστη της πλη¬ 
ρωμής. 

ιστιστ) Η τήρηση του Μητρώου Δεσμεύσεων Τακτι¬ 
κού Προϋπολογισμού για δαπάνες αρμοδιότητας του 
Τμήματος. 

ιζιζ) Η παροχή στοιχείων, βεβαιώσεων και οδηγιών 
αναφορικά με αποδοχές, πρόσθετες αμοιβές, αποζημι¬ 
ώσεις, κρατήσεις κ.λπ., για το πάσης φύσεως προσωπικό 
του Υπουργείου. 

ιηιη). Η παροχή στοιχείων επί θεμάτων που αφορούν 
στο Τμήμα. 

ιθιθ) Η μέριμνα για την αποτροπή συσσώρευσης οφει¬ 
λών. 

κκ) Ο έλεγχος τήρησης των περί ανάληψης υποχρεώ¬ 
σεων διατάξεων και παροχή βεβαίωσης επί των σχεδίων 
των σχετικών πράξεων, για την ύπαρξη της απαιτούμε- 
νης πίστωσης και για τη μη υπέρβαση του οριζόμενου 
κάθε φορά από το αρμόδιο όργανο ποσοστού διάθεσης 
της πίστωσης. 

κακα) Η έκδοση επιτροπικών ενταλμάτων για τη με¬ 
ταβίβαση πιστώσεων στους δευτερεύοντες διατάκτες. 

κβκβ) Η τήρηση μητρώου πάσης φύσεως προσωπικού 
του οικείου Υπουργείου. 

κγκγ) Η παροχή βεβαίωσης επί των πράξεων διορι¬ 
σμών, εντάξεων, μετατάξεων, αποσπάσεων και προαγω¬ 
γών του προσωπικού κάθε κατηγορίας του Υπουργείου, 

για την ύπαρξη σχετικών προβλέψεων στον προϋπολο¬ 
γισμό του. 

δ) Αρμοδιότητες Τμήματος Διαχείρισης και Παρακο¬ 
λούθησης Συγχρηματοδοτούμενων Προγραμμάτων αα) 
Ο προγραμματισμός συγχρηματοδοτούμενων έργων, σε 
συνεργασία, κατά περίπτωση, με τα Τμήματα Σχεδιασμού 
και Ανάπτυξης Πληροφοριακών Συστημάτων, Στρατηγι¬ 
κού Σχεδιασμού και Αξιολόγησης της Αντεγκληματικής 
Πολιτικής και Στρατηγικού Σχεδιασμού και Αξιολόγησης 
Πολιτικών Δικαιοσύνης. 

ββ) Η ανάθεση και διαχείριση των σχετικών συμβά¬ 
σεων. 

γγ) Η παρακολούθηση και πιστοποίηση του φυσικού 
αντικειμένου των ανωτέρω συμβάσεων σε συνεργασία 
κατά περίπτωση, με τα Τμήματα Σχεδιασμού και Ανάπτυ¬ 
ξης Πληροφοριακών Συστημάτων, Στρατηγικού Σχεδια- 
σμού και Αξιολόγησης της Αντεγκληματικής Πολιτικής 
και Στρατηγικού Σχεδιασμού και Αξιολόγησης Πολιτικών 
Δικαιοσύνης ή με άλλες οργανικές μονάδες. 

δδ) Η οικονομική διαχείριση των συγχρηματοδοτού¬ 
μενων έργων, σε συνεργασία μεταΤμήματα Κατάρτισης 
Προϋπολογισμού, Κρατικών Ενισχύσεων, Πληρωμών και 
Λοιπών Οικονομικών Θεμάτων και Εκτέλεσης Τακτικού 
Προϋπολογισμού και Π.Δ.Ε. 

εε) Η τεκμηρίωση των ανωτέρω διαδικασιών με τη 
μορφή εγχειριδίου ή εγγράφων σχετικών οδηγιών, που 
χρησιμοποιεί για την λειτουργία του το ΥΔΔΑΔ. 

στστ) Η διατήρηση της επάρκειας της υλικοτεχνικής 
υποδομής, με στόχο να διασφαλίζεται επαρκής λειτουρ¬ 
γικότητα και ασφαλής αποθήκευση - διαχείριση πληρο¬ 
φοριών και αρχείων, σε συνεργασία κατά περίπτωση, με 
τα Τμήματα Σχεδιασμού και Ανάπτυξης Πληροφοριακών 
Συστημάτων, Στρατηγικού Σχεδιασμού και Αξιολόγησης 
της Αντεγκληματικής Πολιτικής και Στρατηγικού Σχεδια- 
σμού και Αξιολόγησης Πολιτικών Δικαιοσύνης ή με άλλες 
οργανικές μονάδες. 

ζζ) Η συγκρότηση επιτροπών διενέργειας και αξιολό¬ 
γησης διαγωνισμών συγχρηματοδοτούμενων έργων, εν¬ 
στάσεων, καθώς και επιτροπών για την παρακολούθηση 
και παραλαβή των έργων. 

ηη) Η τήρηση ηλεκτρονικού αρχείου με όλα τα στοιχεία 
για τους διαγωνισμούς, τις προσφορές και τις προμήθειες 
και την τήρηση ηλεκτρονικού αρχείου προόδου έργων. 

θθ) Η παρακολούθηση της προόδου των έργων και 
η στατιστική παρακολούθηση των τεχνικοοικονομικών 
στοιχείων αυτών. 

ιι) Η σύνταξη και υποβολή δελτίων δήλωσης δαπανών 
για τα συγχρηματοδοτούμενα έργα για τα οποία το ΥΔ- 
ΔΑΔ είναι δικαιούχος. 

ε) ΑρμοδιότητεςΤμήματος Εργασίας και Εκπαίδευσης 
Κρατουμένων. 

αα) Η οργάνωση, εκτέλεση και η παρακολούθηση 
εφαρμογής προγραμμάτων απασχόλησης, επιμόρφω¬ 
σης και επαγγελματικής κατάρτισης των κρατουμένων 
σε συνεργασία μετά Καταστήματα Κράτησης. 

ββ) Η μέριμνα για τη διοργάνωση εκθέσεων - ΒΑΖΑΑΚ 
με σκοπό την πώληση χειροτεχνημάτων καθώς και πα- 
ραγόμενων προϊόντων από κρατουμένους. 


γγ) Η επιμέλεια οργάνωσης των γεωργικών, βιοτεχνι¬ 
κών μονάδων απασχόλησης και η επιμόρφωση και κα¬ 
τάρτιση των κρατουμένων στους τομείς αυτούς. 

δδ) Η αναβάθμιση και επέκταση των Παραγωγικών 
Εργαστηρίων, η δημιουργία Κοινωνικών Συνεταιρισμών 
πώλησης των παραγόμενων προϊόντων μέσω της αξιο¬ 
ποίησης κονδυλίων ΕΣΠΑ ή άλλων πόρων. 

εε) Η μέριμνα για την ίδρυση Σχολών Μαθητείας σε συ¬ 
νεργασία με αρμοδίους φορείς, προκειμένου να παρέχε¬ 
ται στους κρατούμενους, πιστοποιημένη επαγγελματική 
κατάρτιση και στη συνέχεια επαγγελματική απασχόληση 
στα παραγωγικά εργαστήρια. 

στστ) Η μέριμνα για την επιμόρφωση και εκπαίδευση 
των κρατουμένων με ίδρυση Σχολείων Δεύτερης Ευκαι¬ 
ρίας και πρωτοβάθμιας και δευτεροβάθμιας εκπαίδευ¬ 
σης. 

ζζ) Η συγκρότηση και λειτουργία του Συμβουλίου Σω¬ 
φρονιστικών Υποθέσεων. 

ηη) Η ρύθμιση ζητημάτων αμοιβής και ασφάλισης της 
εργασίας των κρατουμένων. 

θθ) Η διαχείριση και διοίκηση του ειδικού λογαρια¬ 
σμού "Κεφάλαια Εργασίας Κρατουμένων" και ειδικότερα: 
α) η επεξεργασία, έγκριση και παρακολούθηση εκτέλε¬ 
σης των γεωργικών και λοιπών προϋπολογισμών των 
Κεφαλαίων Εργασίας Κρατουμένων ως και της διάθεσης 
των εσόδων τους για την αντιμετώπιση αναγκών των 
Καταστημάτων Κράτησης σύμφωνα με τις ισχύουσες 
διατάξεις, β) ο έλεγχος των μηνιαίων διαχειριστικών 
στοιχείων, η βεβαίωση των πραγματοποιηθέντων δα¬ 
πανών και εσόδων και η έκδοση των εντολών πληρωμής 
και προπληρωμής εις βάρος του ειδικού λογαριασμού 
των ΚΕΚ, γ) ο έλεγχος της ετήσιας διαχείρισης των ΚΕΚ, 
η σύνταξη των συγκεντρωτικών καταστάσεων και δι- 
καιολογητικών και η υποβολή τους για τελικό έλεγχο 
στο Ελεγκτικό Συνέδριο του Κράτους, δ) ο έλεγχος του 
χρηματίου των κρατουμένων και των υπ' αυτών ενερ- 
γούμενων αναλήψεων και καταθέσεων, ε) η υποβολή 
πρότασης για προμήθεια, σε βάρος των πιστώσεων των 
ΚΕΚ, ειδών του ενιαίου προγράμματος προμηθειών.». 
«Άρθρο 10 

3.β) ΑρμοδιότητεςΤμήματος Προμηθειών 
αα) Η μέριμνα για τις προμήθειες που αφορούν την 
Κεντρική Υπηρεσία του ΥΔΔΑΔ. 

ββ) Η κατάρτιση, επεξεργασία και εκτέλεση των οικο¬ 
νομικών συμβάσεων, πλην αυτών που αφορούν συγχρη¬ 
ματοδοτούμενα έργα. 

γγ) Η επιμέλεια της εκτέλεσης εργασιών επισκευής και 
συντήρησηςτων κτιρίων, εγκαταστάσεων, μηχανημάτων 
της Κεντρικής Υπηρεσίας του ΥΔΔΑΔ και των κρατικών 
αυτοκινήτων όλων των υπηρεσιών αρμοδιότητας του 
ΥΔΔΑΔ. 

δδ) Η συγκρότηση επιτροπών διενέργειας και αξιολό¬ 
γησης διαγωνισμών, ενστάσεων, καθώς και επιτροπών 
για την παρακολούθηση και παραλαβή ειδών - υπηρε¬ 
σιών. 

εε) Ο έλεγχος της διαδικασίας και η κύρωση των πρα¬ 
κτικών επί των τακτικών διαγωνισμών που διενεργούνται 
από τα Καταστήματα Κράτησης. 

στστ) Η άσκηση των διοικητικών ενεργειών για τις 
μισθώσεις τηλεφωνικών συνδέσεων των φορέων που 
ανήκουν στο ΥΔΔΑΔ. 

ζζ) Η μέριμνα για τη διαχείριση/εκποίηση υπηρεσια¬ 
κού υλικού. 

ηη) Η διατήρηση και ενημέρωση αρχείου κινητών πε¬ 
ριουσιακών στοιχείων του Υπουργείου. 

θθ) Η άσκηση των διοικητικών ενεργειών για τη μί¬ 
σθωση κτιρίων.». 

«Άρθρο 14 

2. Η Διεύθυνση συγκροτείται από τις ακόλουθες ορ¬ 
γανικές μονάδες: 

α) Τμήμα Στρατηγικού Σχεδιασμού και Αξιολόγησης 
Αντεγκληματικής Πολιτικής β) Τμήμα Πρόληψης Παρα- 
βατικότητας και Μετασωφρονιστικής Μέριμνας.». 

«Άρθρο 32 

3. Στις Διευθύνσεις: α) Στρατηγικού Σχεδιασμού, Ορ¬ 
γάνωσης και Λειτουργίας Δικαιοσύνης, β) Νομοθετικού 
Έργου, Διεθνών Σχέσεων και Διεθνούς Δικαστικής Συ¬ 
νεργασίας, γ) Ανθρώπινου Δυναμικού και Διοικητικής 
Υποστήριξης, δ) Οικονομικής Διαχείρισης, ε) Αντεγκλη- 
ματικής Πολιτικής και στ) Οργάνωσης και Λειτουργίας 
Καταστημάτων Κράτησης, προΐστανται υπάλληλοι του 
κλάδου ΠΕ Διοικητικού - Οικονομικού. 

7. ΣταΤμήματα: α) Διοίκησης και Εκπαίδευσης Ανθρώ¬ 
πινου Δυναμικού, β) Προμηθειών, γ) Ποιότητας, Αποδο- 
τικότητας, και Διοικητικής Οργάνωσης, δ) Κατάρτισης 
Προϋπολογισμού, Κρατικών Ενισχύσεων, Πληρωμών 
και Λοιπών Οικονομικών Θεμάτων, ε) Εκτέλεσης Τα¬ 
κτικού Προϋπολογισμού και Π.Δ.Ε., στ) Διαχείρισης και 
Παρακολούθησης Συγχρηματοδοτούμενων Προγραμ¬ 
μάτων, ζ) Γενικών και Αγροτικών Καταστημάτων Κρά¬ 
τησης - Κεντρικής Αποθήκης Υλικού Φυλακών (ΚΑΥΦ), 


η) Καταστημάτων Κράτησης Νέων και Θεραπευτικών 
Καταστημάτων, θ) Υπηρεσιακής Κατάστασης Σωφρο¬ 
νιστικών Υπαλλήλων, Επιμελητών Ανηλίκων και Επι¬ 
μελητών Κοινωνικής Αρωγής, στα Αυτοτελή Τμήματα: 
α) Παλλαϊκής Άμυνας - Πολιτικής Σχεδιάσεως Έκτακτης 
Ανάγκης (ΠΑΜ-ΠΣΕΑ) και β) Τμήμα Κοινοβουλευτικού 
Ελέγχου, καθώς και στη Μονάδα Εσωτερικού Ελέγχου 
προΐστανται υπάλληλοι του κλάδου ΠΕ Διοικητικού-Οι- 
κονομικού. 

11. Στο Τμήμα Εκκαθάρισης Αποδοχών προΐσταται 
υπάλληλος του κλάδου ΤΕ Διοικητικού Λογιστικού.». 

Άρθρο 2 

Οι υπάλληλοι που κατά την έναρξη ισχύος του πα¬ 
ρόντος προΐστανται στις οργανικές μονάδες που με τις 
διατάξεις της παρούσας απόφασης μετονομάζονται εξα¬ 
κολουθούν να ασκούν καθήκοντα Προϊσταμένου στις 
ίδιες οργανικές μονάδες. 

Η παρούσα απόφαση αρχίζει να ισχύει από τη δημο¬ 
σίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2017 
Οι Υπουργοί 

Δικαιοσύνης, Διαφάνειας και Αναπληρωτής Υπουργός 

Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 
























